
Kymmenvuotista ipaleelta 

Jo vuodesta 1947 alkaen oli Suomen lehdistössä 
ollut uutisia maapallolla tehdyistä ufohavain¬ 
noista sekä asianharrastajien laatimia selostuk¬ 
sia ensimmäisistä alaa käsittelevistä teoksis¬ 
ta. Joel Rehnströmin aloitteesta perustettu 
Lentolautasliitto oli toimittanut lehdistön vä¬ 
lityksellä tiedustelun Suomessa tehdyistä havain¬ 
noista, ja hänen perustamansa Kustannusosakeyhtiö 
Virnana oli julkaissut keväällä 1962 George Adamsk¬ 
in, Desmond Leslien ja Daniel W. Fryn kirjoitta¬ 
mat neljä ensimmäisiksi suomennettua ufor-teosta. 

Helsingin Yliopistolla marraskuun 21 päivänä 
1962 pidetyn esitelmätilaisuuden jälkeen siirtyi 
parikymmentä asianharrastajaa Aleksanterinkadun 
Hild£nin kahvilan kabinettiin, jossa pidettiin 
Interplanetistit r.y. - Interplanetisterna r.f.:n 
perustava kokous. Sääntöjen mukaan "Yhdistyksen 
tarkoituksena on suorittaa lentolautasiksi nimi¬ 
tettävien esineiden tutkimista ja niistä saatavi¬ 
en tietojen keräämistä ja levittämistä julkaise¬ 
malla painotuotteita sekä järjestämällä esitelmä- 
ja keskustelutilaisuuksia ym tavoilla, siten toi¬ 
mien koko maassa alan harrastajien, interplane- 
tistien, yhdyssiteenä. Yhdistys on epäpoliittinen." 

Yhdistyksen ensimmäiseen hallitukseen tulivat va¬ 
lituiksi Arvi Merikallio puheenjohtajana, Jaakko 
Kukkonen varapuheenjohtajana, Joel Reltetröm sihtee¬ 
rinä, Ilpo Koskinen teknillisenä asiantuntijana ja 
Brita Lagerblad rahastonhoitajana. 

Vähäisestä alusta yhdistyksen perustamisen aikoi¬ 
na on ufo-tietous ja -harrastus levinnyt maassam¬ 
me laajoihin piireihin. Tässä tietouden levittä- 
mistyössä on interplanetistei1la ollut merkittävä 
osuutensa. Onhan sen toimesta levitetty havainto¬ 
lomakkeita, suoritettu havaintopaikoilla tutkimuk¬ 
sia, kerätty suuri kokoelma lehtileikkeitä, jär¬ 
jestetty esitelmätilaisuuksia suurelle yleisölle 
sekä tiedotustilaisuuksia lehdistölle, esitelmöi¬ 
ty pyydettäessä seuroissa, yhdistyksissä, opis¬ 
toissa ym, levitetty tietoutta lehtikirjoituksin, 
radiossa ja televisiossa. Seura toimitti vuosina 
1904 - 1966 Lentolautaslehteä, jota jaettiin jäse¬ 
nille sekä informaatiomielessä myös kouluille ja 
opistoille. Vuodesta 1967 lähtien on ilmestynyt 
jäsenlehti VIMANA neljänä numerona vuosittain. 

Sen päätoimittajana on ollut koko ajan Aili Nur- 
miaho ja toimitussihteerinä Pekka Teerikorpi. 
Yhdistyksen kustantamana ilmestyi vuonna 1966 
Rolf Telanon teoksen M A Spacewoman Speaks" suo¬ 
mennos "Borealis: Tulemme avaruudesta”• 

Yhdistyksen jäsenmäärä on ollut jatkuvassa nou¬ 
sussa, alkaen muutamasta kymmenestä se on kivun¬ 
nut lähes kahdeksaansataan. Jäsenistö kattaa 
koko maan Lapin perukoita myöten. Kolmetoista 
paikal1iskerhoa on perustettu eri paikkakunnille. 
Itsenäisinä yhdistyksinä toimii Oulussa POHJOIS¬ 
SUOMEN UFO-TUTKIMUS ry. ja Turussa TURUN UFO 
ry. 

Yhdistyksen puheenjohtajina ovat toimineet Arvi 
Merikallio vv. 1962 - 1965, Ilpo Koskinen vv. 

1965 - 1970, Tapani Kuningas vv. 1970 - 1972 
ja viime vuosikokouksen valitsemana Jarl Lund. 

HAVAI NTO-tlmoltuksla 

UFO LIIKKUI PO HJOIS-PÄI JÄNTEELLÄ JA SATAKUNNASSA 

Viime lokakuun 27. päivän vastaisena yönä nähtiin 
Korpilahdella, Kankaanpäässä, Pomarkussa, Jämijär- 
vellä, Laviassa, Ikaalisissa, Mäntyluodossa tunnis¬ 
tamattoman valoilmiön liikkuvan taivaalla puolen 
yön tienoilla. 

Ilmiöstä kertovat sanomalehdet Itä-Häme 28.10. 
sekä Satakunnan Kansa 31.10. ja 1.11. seuraavaa: 

Korpilahdella Kärkisten lossilla havaitsivat mai¬ 
nittuna yönä klo 0.15 neljä matkustavaista ja 
lossin kuljettaja Reino Koskinen koillisen suun¬ 
nassa voimakkaan valon, jolla oli alaspäin suun¬ 
tautuva pyrstö. Sitten valo tiivistyi tavallisen 
tähden kokoiseksi ja alkoi liikkua alaspäin suure¬ 
ten koko ajan ja samalla sen ympärille muodostui 
yhä voimakkaampi sumukerros. Metsän taakse painues- 
saan valoilmiö oli suurempi kuin täysikuu. Ilmiö 
kesti noin neljän minuutin ajan. 

Ikaalisten Röyhiössä asuva maanviljelijä Ensio 
Mäkelä oli mainittuna yönä palaamassa autollaan 
kotiinsa, kun hän kotipihalle tultuaan havaitsi 
noin klo 0,30 kirkkaan valopallon leijailevan 200 - 
3oo metrin päässä Saima Tervaojan omistaman aution 
talon yläpuolella. Korkeus maanpinnasta oli n. 50 
metriä. Se teki edestakaista liikettä kolmen, nel¬ 
jän minuutin ajan eikä siitä kuulunut mitään ääntä. 
Maanviljelijä Mäkelä luuli sitä ensin kuuksi, mutta 
havaitsi sitten, että kuu paistoi aivan toiselta 

suunnalta. Esineen kirkkaus voitti kuun valon ja 
siitä lähti häikäisevän kirkas valokiila maata koh¬ 
ti. Mäkelä katseli edestakaisin liikkuvaa esinettä 
vähän aikaa , mutta kun esine aikai lähestyä häntä, 
hän pelästyi ja juoksi sisälle taloon. Hän herätti 
vaimonsa, joka ehti nähdä esineen noin minuutin ajan. 
Mäkelä yritti katsoa esinettä kiikarilla, mutta esi¬ 
neen kirkkaus häikäisi silmät. Kun Mäkelät sytyt¬ 
tivät valot, esine häipyi nopeasti pohjoista kohti. 
Tällöin esine näkyi paljon suurempana ja punertava¬ 
na ja se jätti jälkeensä savupilven, joka leijaili 
ilmassa noin 2-3 minuuttia. Mäkelällä oli autos¬ 
saan kamera, mutta hän hätääntyi näkemästään siinä 
määrin, ettei huomannut ottaa esineestä valokuvaa. 

Insinööri Pauli Ahjokivi Kankaanpäästä oli samana 
yönä palaamassa Porista kotiinsa. Hänen mukanaan 
autossa oli kolme muuta henkilöä. Pomarkun Honka- 
koskella seurue havaitsi voimakkaan valoilmiön. 
Katselijoista näytti siltä kuin kirkas esine olisi 
pudonnut ilmakehän halki maahan. Sillä oli ylös¬ 
päin levenevä pyrstö. Kirkkaan kuutamon vuoksi 
pyrstö oli selvästi näkyvissä. Esine näkyi 4-5 
minuutin ajan. Se putosi horisonttiin asti ja sen 
kajastus näkyi vielä puiden latvojen takaa. Ins. 

Ahiokiyen^arvion mukaan esine oli 10-15 kilomet¬ 
rin päässä. 

Niinisalon sääaseman päivystäjä sotamies Tapio Suksi 
havaitsi samana yönä klo 1 eteläisellä taivaalla 
liikkuvan valon. Se liikkui horisontin tasossa ja 
oli näkyvissä vain vähän aikaa, joten Suksi tulkit¬ 
si sen tähden lennoksi. 

HAVAINTO LAMMILLA 


Opiskelija Hennele Isola (16) Lammilta, jonka 
ufohavainnosta kerroimme VIMANAn numerossa 3/1972 
sivu 12, kertoo viime lokakuussa tekemästään ha- 
vainno sta seuraavaa: 

"Olin koiran kanssa iltakävelyllä lokakuun 7.pnä 
tänä vuonna. Sää oli puolipilvistä ja tuntui 
olevan pakkasen puolella. Tähtiä näkyi vaikkei 
ollut täysin tähtikirkas taivas. Seisoskelin ko¬ 
tini tienhaarassa ja olin jo tovin katsellut 

tähtitaivasta, kun äkkiä huomasin oudon ison va- 
■ o 

lon alempana n. 30 horisontin yläpuolella. Se 
oli silloin paljon metsän yläpuolella, mutta 
tuli koko ajan putoavan lehden tavoin alas¬ 
päin, heilahdellen sivulta toiselle, mutta 
hyvin nopeata vauhtia. Valo ei ollut täysin kir¬ 
kas, se näytti kiinteältä ja se oli selvästi oma- 
valoinen (ei heijastuma). Kun se oli tehnyt kol¬ 
me heilahdusta, oli se tullut aivan metsänreu¬ 
nan yläpuolelle ja enempää en jäänyt katsomaan, 
sillä pelkäsin tosiaan sitä niin, että käännyin 
ympäri ja juoksin kotiin minkä ehdin. Koira 
ei reagoinut ko. ilmiöön, ei kai ehtinyt huoma¬ 
ta kun kiskaisin sen mukaani. Havainto tapah¬ 
tui klo 21,00 ja esine tuli kuin tyhjästä." 








KANSAN 


SUUSTA 


Suomen Kansan Murrekirjasta on länsimurteiden näyt¬ 
teiden ohella luettavissa seuraavanlaisia kerto¬ 
muksia "vanhan kansan” kokemuksista tuolloin tun¬ 
temattomista valoilmiöistä: 

Ku taivah aukeh 

Minä muistan yhlen merkillisen kirkkaulen lapsuules- 
tani kotona ennen, ku yhtenä pimeenä syksyehtoona 
tuli äkkiä niinku kirkah päivä vähäksi aikaa. Ei 
se salama ollu, ku se kesti kauvat aikaa eikä uk¬ 
konen, muu kirkkaus sooli, Ikeeni minen muista, mut¬ 
ta alle rippihkoulun» minä silloiten olin, mä tiän - 
sen siitä ku ma kotona viälä olin, ja kohta ku ri¬ 
pille peesin menin tälilleni piiaksi. 

Sooli niin puhteenaikaa, ku vaimoväet oli ehtookar- 
jalla ja mihinkä ne miähekki oli menneet. Pirtti 
oli ihan pimee, kunnei silloin viälä lamppuja pruu- 
kattu, ja minä liikuttelin sisareni lasta, ja Pii¬ 
parin plikat oli kans meillä. Meitillä oli aina 
semmosta kuntturia keskemme ja juaksahlimme, niin¬ 
ku muksut juaksi ennen kyläsih kylih, toistemme 
tykönä, ku nooli niin nurkkanurkin ennen meilän ky- 


länki talot. Me istumme peräklasin piäleh ja krupis- 
tiin keskenämme ja nauraa prekotimme. Silloin oli 
kotonani rualilla semmonen Kreeta-niminen vaimoih¬ 
minen. Se kuteli pimeenpäin pesän eleh kulinta. En¬ 
nen pilettiin rualilla semmottia vanhoja, huanoja 
ihmisiä, jokkei enee voineet itteensä elättee. - 
Se Kreeta oli kovin äree mukuloille, ja tykkähköhän 
että me hänelle nauromme, se rupeh meitiä lointe- 
leen. Mitä me hällä nauromme, ja nooli niin kovah 
tyyrih Piiparin plikakki ja minä samaten, mutta se 
toru meitä kutaki ja pelootteli mailmallopulla ja 
pitkäsen tulella. - Lasten jee semmottet niin miä- 
leen. 

Plikkojen piti lähtee juuri kotionsa, mutta kuinka 
se niin rookahki, siinä samah tuli koko pirtti 
ihan Valkoseksi, niinku kaikkein kirkkaampana päi- 
väsylämmenä. Minä muistan, ku oli muurinnurkah pä- 
retpölkkyjen nenäs sänkyraitia kuivamah ku oli 
pyykis olleet, niin ne kullaili ailmih ku jokku 
haamut valkosih vaatteih, ja päretorsilta kiikku 
pari kukkoo, ku oli päivällä tapettu, niin nekin 
näky niin selvästi ku päivällä. 

Me luulimme ensin, että on josai valkeenvaara, mut¬ 
ta kun me vilkasimme peräklasista pihalle, niin 
siilon juuri taivas siälä Höytölän peellä aukeh 
oikein isostansa, ja meitin silmämme huikaantu sii¬ 
tä kirkkaulesta, ja me peleestymme niin että puto¬ 
simme kontillemme penkin viäreen. Me luulimme vaan- 
että mailmalloppu tulee ja olotimme sitä viimestä 
rysählystä ja rukoilimme siinä itteksemme. Sitä mi¬ 
nä en sitte tiälä kuinka se loppu, ku minä pilin 
silmiäni kiinni, ku se kirkkauh teki niin pahaa 
silmille, mutta sen minä muistan, ku äiten tuli 
pirttiin ja otti päreeseen valkeen, niin aiinä me 
viälä olimme konttusi1lamme ja tärisimme ja tuti¬ 
simme kaikin. Äiten oli ollu juuri ottamah lalosta 
heiniä ja oli kans< kovasti peleestyny. - Soon pa¬ 
ha ku lapsena peleestyy. Muhuun jäi semmonen pe- 
loon kamu pitkäksi aikaa} aina ku ehtoolla pimene 

tuli, niin minä jotai pelekäsin. Sooli paljo jäl¬ 
keenpäin ku minä jo teelä olin ja tuli kerran lu- 
kusioilla puhetta kanttoorin kansa siitä samasta, 
ku minä vänkäsin kanttoorin kansa, ku se sano, et¬ 
tä se oli vaan tählen lento ja meinas, että tai¬ 
vaasta putoilee niin kuumia kiviä, että ne oikein 
hehkuu, niin minä sanon, että ennen pelooteltiin 
lapsia semmosilla, mutta siilon aukeh taivah ja 
me näimme sen, Piiparin plikat ja minä. 

Eikö siitä misee kirjoih mainita, että mikä val- 
kaus se mahto siilon olla? 


Meteori lentää 

Se oli vissiin silloi suur meteoori ku mei kerra 
nähtii yhrel syksyisel aamul multakuapal ku mul¬ 
taa ajettii. Ennei vanhaa kun mentii niin aikai- 
sii aamul töihii et oli iha pimijä viäl ku tyät al- 
kattii. Meitin kävi sit seminottis ett erellisel 
ehtool ku töistä lährettii niin jätettii korit 
reenpäältä multakuapal ja aamul ku mentii pimees 
niin otettii ne siit vaa reenpäällä. Mut kaikki 
eivät siäl pimees tuntennu omii koreitas muuta ot¬ 
tivat vaa mikkä etee satui tulej ja siit tuli sem- 
mone tappellus, toine sanoi: "Sä otit mun korii n , 
et "anna pois ne hyvii joutuu” - "Ei mar okka nää 
sun koris, jos et pirä suutas kii nii paiskaa sun 
tonne suakuappaa niin et vähä purei vaa päällä nä- 
kyy.'" 

Samas alkoi taivaal möllertää semmonen suur pallo, 
se tuli enste meittii kohre mut sit muutti resuuniis 
ja lähti mene sinne mettä tajee järvee käsii, ja 
se valaisi vähä kauhijast et kyl jokaine näki kori 
ottaa. MuttrrLin ne miähet oli ääneti, ei kukaa sa- 
naas sanonnu, ennei ku sit aikojen takaa toine ky¬ 
syi ain toiseltas: "Näiks sä, mikähän semmoine oli?" 
Mut lopuit muutamat tuumai et "nysse oli varmaa se 
meteoori". 

★ 

CONDONIN KOMITEA SISÄLTÄ NÄHTYNÄ 


David R. Saunders & R. Roger Harkins: UFOs? YESJ 
New York: Signet Books 1968 


Kun joskus aikaan kirjoitetaan UFO-tutkimuksen his¬ 
toriaa, olisi odotettavissa, että meidän aikakaudel¬ 
tamme siinä mainittaisiin nimiä kuten Michel, Vallee, 
McDonald, Hynek, Menzel, Condon ja luultavasti sa¬ 
malla sivulla Condonin kanssa Saunders, tri David R. 
Saunders, psykologi, Condonin UFO-tutkimuskomitean 
jäsen, joka ehti ennen erottamistaan toimia komite¬ 
assa vajaat puolitoista vuotta ja joka sittemmin - 
ennen komitean tutkimusraportin (l) valmistu¬ 
mista - kirjoitti "inside storyn" komitean toimin¬ 
nasta ja erityisesti toiminnan vaikeuksista. UFOs? 
YES.*. (UFOjako? Kyllä vaan. 1 ) oli otsakkeena. 

"Missä Condonin komitea meni vikaan" on reipasottei¬ 
nen reportaasi ensimmäisen virallisen, tieteelli¬ 
seksi aiotun ufotutkimusprojektin noususta - ja 
voitaneen sanoa - tuhosta. Kirja on kursailemat— 
tomasti kirjoitettu, paikoin hauska ja useasti opet¬ 
tavainen. Se on paljolti kuvaus ufotutkimuksen käy¬ 
tännön vaikeuksista, metodisista ongelmista, peri- 
aatekiistoi sta. 

Taustalla häämöttää vanhenevan tiedemiehen, pro¬ 
jektin johtajan tri Edward U. Condonin elämän kaa¬ 
ri lehtimiehestä erittäin huomattavaksi fyysikoksi, 
jonka loistavaa uraa 40- ja 50-luvuilla toimeen¬ 
pantujen kormuuni stivainojen kohteeksi syyttömänä 
joutuminen pikemminkin kirkasti kuin himmensi. HU AC 
(the liouse Un-American Activities Committee) ai- 

heutti Condonille muutaman Tuoden ajan jatkuvaa 
huolta ja vaivaa; erityisesti hän muistaa Richard 
M. Nixon —nimisen henkilön osuuden asiassa. 

Condonin ansiot tunnettiin myös julkisuudessa ja 
niinpä kun Coloradon yliopistossa 6.1o.l966 alle¬ 
kirjoitettiin Yhdysvaltain Ilmavoimien kanssa teh¬ 
ty sopimus Condonin johdolla suoritettavasta ufo- 
tutkimuksesta, ei ollut ihme, että lehdistössä val¬ 
litsi pääasiassa positiivinen mieliala tutkimuksen 
suhteen: ufot saisivat lopulta selvityksensä. Tosin, 
kuten Saunders huomauttaa, oli myös varauksellista 
suhtautumista. Eräässä pääkirjoituksessa viitattiin 
Warrenin raporttiin, jonka johtopäätökset eivät saa¬ 
neet osakseen kaikkien hyväksymistä tutkijain muodol¬ 
lisesta pätevyydestä huolimatta. Edward U. Condonin 
leikinlasku New York Timesein palstoilla 8.10.: "I 
raise a little hell when I run things" ("Kun minä 
rupean hoitamaan asioita, niin johan alkaa Lyyti 
kirjoittaa.") oli osaltaan omiaan kasvattamaan jän¬ 
nittynyttä odotusta suuren yleisön keskuudessa. 

Kirjansa alussa Saunders kuvailee niitä julkisia ta¬ 
pahtumia ja kaikessa hiljaisuudessa suoritettuja 
tiedusteluja, joiden tuloksena Coloradon Yliopisto 
otti lopulta tehtävän mm. ilarwardin ja Kalifornian 
yliopistojen sekä Massacusettsin Teknillisen Korkea¬ 
koulun (MIT) kieltäydyttyä kunniasta. Saa vaikutel¬ 
man, että Ilmavoimat pyrki hyvinkin innokkaasti sy¬ 
säämään sen harteilla tähän asti olleen ufovastuun 
jollekin yliopistolle. Ja luultavasti, Saunders 
vihjaisee, eräs syy Coloradon Yliopiston myöntei¬ 
seen päätökseen oli määrärahaan liittyneet taval¬ 
lista edullisemmat ehdot. 

Yhdysvaltain Ilmavoimien osuus ja pyrkimys ufotut¬ 
kimuksessa on luonnollisesti kauan ollut ufoharras¬ 
tajien mieluisimpia puheenaiheita, eikä salailu- 
hypoteesi ole vuosien saatossa menettänyt kiehto- 
voimaansa. Ilmavoimien tehtyä sopimuksen ulkopuoli¬ 
sen instituutin kanssa heräsi tietysti epäilyjä 
mahdollisista kulissien takaisista ehdoista. Se, 


ett ä tietyt seikat viittaavat jonkinlaiseen etu¬ 
käteistietoon, millainen lopullisesta raportista 
tulisi, ei kuitenkaan osoita, että Ilmavoimien ja 
Yliopiston kesken olisi sovittu tällaisesta asi¬ 
asta. Saundersin kokemukset Ilmavoimien ufotou- 
huista olivat tosin sen laatuisia, että hän kat¬ 
soi saiailuhypoteesin järkevämmäksi selitykseksi 
sen ufoköminähdyksi 1 le ("If this is incorrect, not 
much is lost. If this is the truth, we may even- 
tually generate the proof of it."). On tietenkin 
jo kertalukua vaikeampaa väittää, että Coloradon 
Yliopisto so. yliopiston päättävät elimet olisi 
olisi ollut tietoisesti mukana missään salaliitosi 
sa. Tällaista Saunders ei esitäkään. Mutta epäi¬ 
lemättä trien Saunders ja Levine erottamiseen joh¬ 
taneen muistion sisällön paljastaminen herätti 
epäilyjä jostakin "ennalta päätetystä". - Ko.muis¬ 
tio st a enemmän hiukan myöhemmin. 

Eräs Ilmavoimien ehdoista oli, että tutkimusryh¬ 
mässä tulisi olla fysikaalisten tieteiden edusta¬ 
jien lisäksi psykologeja, sosiaalipsykologin tuli 
avustaa tiedon keruussa haastattelujen yhteydes¬ 
sä, kokeellisen psykologin olisi havaintopsykolo- 
giaan perustuen selvitettävä, saattoiko havaitsija 
todella nähdä sen mitä väitti nähneensä, ja lopul¬ 
ta kvantitatiivisiin menetelmiin perehtynyt psyko¬ 
logi tulkitsisi informaation fysikaaliseen tieteen 
edustajille ymmärrettävässä muodossa. Saunders oli 
siis yksi projektin viidestä psykologista. Kaikki¬ 
aan komiteassa mainitaan olleen (ei tosin yhtäaikaa) 
22 työntekijää erilaisin työpanosvelvollisuuksin. 

Saunders kuvailee mukaansa tempaavasti tutkimuksen 
alkutaivalta. Hankittiin ufokirjastoa, kutsuttiin 
kuultaviksi "Mr. UFO", tri Allen J. ilynek sekä 
Jacques Vallee, samoin NICAPin kärkiiniehet Donald 
E. Keyhoe ja Richard II. Hall. Vallee ennusti — 
ja aivan oikein, kuten Saunders myöhemmin joutui 
toteamaan - että ko. ufotutkimus tulisi epäonnis¬ 
tumaan, koska silloinen ufoaalto oli jo laantumas¬ 
sa ja siten tutkimus ajoittuisi kahden "flapin" 


11 



väliin. Erityisesti Vallee oli korostanut ATK:n 
käyttöä. Saunders ottikin tämän neuvon varteen ja 
projektissa oloaikaan saattoi n. 7 000 uforaport¬ 
tia tietokoneen luettavaan muotoon. Lopullisessa 
Condonin raportissa ei näitä eikä niiden perusteel¬ 
la tehtyjä statistisia analyysejä mainita lain¬ 
kaan, sehän rakentui pelkästään 90 yksityisen ta¬ 
pauksen varaan. 

Äärellisellä aikavälillä (15 kk) toimivaksi suunni¬ 
tellun tutkimusprojektin tärkeimpiä alkuvaiheen 
tehtäviä on tutkimuksen periaatteiden tarkka mää¬ 
rittely. Mitä on tieteellinen ufotutkimus? Mikä 
on ongelman asettelu? Näitä kysymyksiä vatvottiin 
projektin alkuvaiheessa melkoisella antaumuksella - 
entä tulos? Saundersin tekstistä saa sen käsityk¬ 
sen, että f, team-henki M , jota Robert J. Low, pro¬ 
jektin touhukas yhteysmies korosti, alkoi tässä 
vaiheessa rakoilla. Pääasiassa oli esillä kysymys 
ETI-hypoteesista (Extraterrestrial Intelligence = 
ei-maanpäällinen intel 1 igenssi). 

Saunders kirjoitaa: 

"Viisitoista kuukautta ja 313 000 dollaria eivät 
sallineet meille sitä ylellisyyttä, että olisimme 
voineet tehdä asioita mielemme mukaan. Meidän oli 
päätettävä mikä olisi tärkeintä ulottuvillamme ol¬ 
leista toimintamahdollisuuksista. Yksi tapa vä¬ 
hentää ongelma kohtuullisiin mittoihin olisi ollut 
sopia, että tehtävänämme oli yksinkertaisesti päät¬ 
tää, nuodostivatko ufot todellisen vai vain tyh¬ 
jänpäiväisen ongelman, ts. päättää lopussa, oli¬ 
siko suositeltava tutkimuksen jatkamista. Sel¬ 
laista suositusta voitaisiin perustella vaikkapa 
vain mahdollisuudella oppia siten enemmän josta¬ 
kin luonnonilmiöstä. Jotkut meistä halusivat kui¬ 
tenkin ottaa huomioon myös suuren yleisön, jonka 
asiaa kohtaan osoittama kiinnostus oli pannut 
alulle tutkimuksen. Halusimme määritellä perusta¬ 
voitteen tarkemmin ETI-hypoteesin avulla, tosin 
sallien sen mahdollisuuden, että uusien luonnonil¬ 


miöiden löytäminen saattaisi olla tutkimuksemme 
huomattava sivutuote. M 

ETI-hypoteesin ottaminen tutkimuksen perustavoit¬ 
teeksi aiheutti erimielisyyttä projektin sisällä. 
Saunders kuvailee psykologikolleegansa Michael 

Wertheimerin kanssa käymiään kiistoja mahdollisuu¬ 
desta todistaa se tai ainakin arvioida todennä¬ 
köisyys sille, että joillakin ufoilla on tekemis¬ 
tä ETIn kanssa. lVertheimer korosti, että on 
aina mahdollista siirtää selittämätön uforaportti 
"sekalaisten ilmiöiden" kategoriaan pystymättä 
erottamaan sitä "todellisesta" ETIin viittaavasta 
raportista. Saunders kirjoitti omasta kannastaan 
selonteon, jossa puolusti käsitystään, että toden¬ 
näköisyys pystyä todistamaan ETI-hypoteesi on 
nollasta eroava, tosin hyvin pieni luku. Werthei- 
merhan asetti sen nollaksi. Vaikka todennäköi¬ 
syys olisikin vähäinen, niin kannattaisi kuiten¬ 
kin ottaa epäonnistumisen riski, koska päinvas¬ 
taisessa tapauksessa palkinto olisi todella mah¬ 
tava. On muuten kuvaavaa, ettei Saundersin selon¬ 
teosta sen jakamisen jälkeen keskusteltu ainakaan 
hänen kuultensaj komitea kuitenkin purjehti eteen¬ 
päin ETI-hypoteesi vahvasti mielessä. 

Hynek on kirjassaan (2) kärkevästi arvostellut ETI- 
hypoteesin käyttöönottoa. Asiassa on kaksi puolta: 

1) ETI-hypoteesia ei voi todistaa vääräksi, jo¬ 
ten sitä ei voi selvästi erottaa jostakin 
toisesta hypoteesista. 

2) Sen todistaminen oikeaksi vaatii tietoa ETI- 
stä 5 sellaista taas ei ole. Tietysti riit¬ 
tävän omituisia ETI-malleja konstruoimalla 
olisi mahdollista selittää kaikki uforapor¬ 
tit, mutta tämä ei todista konstruktiota oi¬ 
keaksi. 

Työhypoteesin valinnassaan Condonin komitea teki 
siis erään virheistään. Hynek korostaa, että ainoa 
mielekkäästi testattavissa oleva ufotutkimuksen hy- 

poteesi on: On olemassa ufora¬ 

porttien sisällön kuvaile¬ 
ma ilmiö, jota ei nykyisen 

fysikaalisen tieteen kei¬ 
noin osata selittää. Tätä yleistä 
hypoteesia on helpompi testata kuin esim. ETI-hy- 
poteesia. 

Oli miten oli, Saunders ja kumppanit ryhtyivät 
töihin, lähinnä ns. Case-Study -luonteisesti, jol¬ 
loin valikoitiin tiettyjä "hyvännäköisiä" vanhoja 
ja uusia havaintokertomuksia tarkistettaviksi. 
Saunders kuvaileekin eräiden klassisten tapausten 
tutkimuksia. 

Erityisesti tunnettu tapaus Great Falls'issa, Mon¬ 
tanassa v. 1950, jossa liikemies Nick Mariana sai 
otetuksi filminpätkän kahdesta taivaalla kiitänees¬ 
tä ufosta, kiinnitti Saundersin huomiota ja sai 
hänet vakuuttuneeksi ufo-ongelman todellisuudesta 
ja toisaalta vahvisti hänen epäilyjään Ilmavoimien 
roolista uforintamalla. Saunders muuten muistelee, 
että komitean "team-henkeä" osaltaan koettelivat 
epäilykset salaliiton olemassaolosta: Mikäli sel¬ 
lainen on olemassa, miksi sitten saamme toimia ko¬ 
miteana? Olisiko joku komitean jäsenistä kaksois¬ 
roolissa? Jokainen saattoi olla varma vain itses¬ 
tään ja tästä seurasi kyräilyjä ja epäluottamusta 
jäsenten kesken, mietiskelee Saunders. 

Toinen klassikko, jota Saunders tarkastelee melko 
laajasti, on Ubatuban tapaus Brasiliassa v. 1957, 
joka alunperin ilmestyi Coral Lorenzenin kirjassa 
"The Great Flying Saucer Iloax". Siinähän väitet¬ 
tiin lentävän kiekkomaisen esineen räjähtäneen 
pirstaleiksi, joista suurin osa katosi mereen, 
mutta muutama sirpale saatiin talteen läheltä ran¬ 
taa. Näistä kevyistä, metal1imaisista sirpaleis¬ 
ta APROn silloinen edustaja Brasiliassa, tri Olavo 
T. Fontes sai kolme analyysiä varten. Eräässä Bra¬ 
silian maatalousministeriön laboratoriossa suori¬ 
tetussa alustavassa analyysissa todettiin mm. 

metallin olevan epätavallisen puhdasta magnesiumia. 

Fontes kirjoitti v. 1962 (Saundersin lainaus): 

"Analysoiduissa näytteissä oleva magnesium, joka 
on - mitä tulee spektrograafiseen tutkimukseen - 
täysin puhdasta, edustaa jotakin nykytieteen tek¬ 
nologian saavuttamattomissa olevaa.Ne 

ovat tosiasiassa "fragmentteja" maapallon ulko¬ 
puolisesta kulkuneuvosta, joka kohtasi tuhonsa 
maan ilmakehässä, kuten onnettomuuden havainneet 
ihmisolennot kertoivat". 

Sirpaleiden jäännökset Fontes toimitti APROlle li¬ 
sätutkimuksia varten. Kaksi noista kolmesta pie¬ 
nestä palasesta tuhoutui analyysien alkuvaiheissa, 
toinen Ilmavoimien laboratoriossa ja toinen Atomi- 
energiakomitean laboratoriossa. Vahingosta viisas¬ 
tuneina Lorenzenit sulkivat jäljelle jääneen pala¬ 
sen turvasäilöön. 

Condonin komitea suoritti tuosta kappaleesta neut- 
roniaktivointianalyysin FBI:n laboratoriossa. Sen 
todettiin olevan 99.9 % puhdasta magnesiumia ja 
siinä olevat epäpuhtaudet eivät vastanneet sitä 
mitä v. 1968 käytössä olleista valmistusmenetel¬ 
mistä olisi voinut odottaa. Kun lisäksi metalli- 
seoksen kiderakenne viittasi mahdollisuuteen val¬ 
mistaa ko. metallista erittäin lujatekoisia raken¬ 
nelmia, ei Saunders voinut muuta kuin siirtää Uba¬ 
tuban havainto korkean merkitsevyysarvon omaavien 
ufotosiasioiden joukkoon, tnm.Montanan tapauksen ja 
ortotenian joukkoon. "I can only say that if the 
Brazilian fishermen did not really collect frag- 
ments from a space ship, then someone did perpe- 
trate one of the most sophisticated Scientific 
hoaxes in history." 

Edward U. Condonin osuus varsinaisessa tutkimuk¬ 
sessa oli minimaalinen. Saa vaikutelman, että 
komitean muiden jäsenten oli yleensä vaikea ta¬ 
voittaa häntä ja silloinkin lähinnä yhteysmiehen 
Robert Low ! n välityksellä. 

Joka tapauksessa Condonin julkinen ufo-ongelman 
setviminen ei ollut omiaan valamaan positiivista 
henkeä projektiin. Hänen jo tutkimuksen alkuvai¬ 
heissa ja sen kestäessä antamansa lehtilausunnot 
ja pitämänsä puheet synnyttivät epäluottamusta 
hänen ja komitean useiden muiden jäsenten välille. 
Samoin esim. NICAP kieltäytyi lopulta yhteistyös¬ 
tä. Kuvaavaa on, että kun Jacques Valleeta koe¬ 
tettiin kesällä 1967 saada komitean tutkijaksi, 
tämä kieltäytyi luottamuksensa menettäneenä. 

Condon tunsi kiinnostusta pelkästään kaikkein 
läpinäkyvimpiä huijaus— ja sairaskertomuksia 
kohtaan ja niitä hänellä oli tapana viljellä jul¬ 
kisissa esitelmissään. Tai kuten hän New Yorkis¬ 
sa 25.1.1967 pitämässään puheessa totesi: "Tällä 
hetkellä olen taipuvainen suosittelemaan, että 
hallitus ottaisi pitkät tästä hommasta. Olen sitä 
mieltä, että koko asiassa ei ole mitään tutkimisen 
arvoista." 

Mistä johtui Condonin suhtautuminen, jossa hänen 
tietteellistä työtään viitoittaneet periaatteensa 
heittivät kuperkeikkaa? Condon, projektin alka¬ 
essa 64-vuotias tutkija, ehkä liian vanha, tus¬ 
kinpa! Muista töistään väsynyt, eikä pystynyt pa 
neutumaan ufokir jallisuuteen? Ehkäpä osittain. 

Tai ehkä Condon toteutti Low'n muistion periaattei¬ 
ta liian kirjaimellisesti; tosin ko. muistion 
hengen mukaista olisi ollut rajoittaa negatiivis 
henkiset puheet vain tiedemiespiireihin. Saunders 
ei anna vastausta tähän kysymykseen. 

Edellä on tullut pariin otteeseen mainituksi komi¬ 
tean yhteysmies Robert Low, jonka osuus oli huo¬ 
mattava projektin suuntaviivoja laadittaessa (tnah 
dol1isimraan laaja raportti mahdollisimman vahalla 
työl1ä"). 

Saundersin ja plasmafyysikko Norman Levinen erotta¬ 
miseen jhhtaneella Low'n muistiolla ("tnck-memo- 
randum") oli seuraava historiansa: 


Elokuussa v. 1966 Robert Low kirjoitti kahdelle 
Coloradon Yliopiston dekaanille muistion suunnit¬ 
teilla olleesta ufotutkimusprojektista. Hän pyrki 
hälventämään epäilyjä tutkimuksen Yliopiston "ima- 
goa"huonontavasta vaikutuksesta ja kirjoitti mm. 
että "meidän tutkimuksemme suorittaisivat miltei 
pelkästään ei-uskovaiset (non-believers), jotka 
vaikka eivät ehkä pystyisikään todistamaan nega¬ 
tiivista tulosta , saisivat - niinkuin luultavasti 
tulisi tapahtumaan — kootuksi vaikuttavan todiste- 
määrän sen puolesta, ettei havainnoissa ole mitään 
todellista. Luullakseni tempun idea olisi se, että 
suurelle yleisölle annettaisiin projektista kuva 
objektiivisena tutkimuksena, mutta tieteellinen 
yhteisö saisi kuvan ryhmästä ei-uskovaisia, jotka 
parhaansa mukaan yrittävät olla objektiivisia, 
mutta jotka eivät paljon odotakaan löytävänsä lau¬ 
tasta" . 

Muistio löytyi sattumalta kesällä v. 1967 Low'n 
arkistosta ja muutamat komitean jäsenet - Low'n 
tietämättä asiasta mitään - lukivat sen, tunsivat 
väristyksiä vatsassaan ja palauttivat muistion 
paikoilleen. Saunders antoi Keyhoelle kopion ko. 
muistiosta osoittaakseen NICAPille, ettei hänellä 
ole mitään illuusiota Condonin komitean objektii¬ 
visuudesta. Keyhoe lupasi olla luovuttamatta muis¬ 
tiota ulkopuolisille ilman Saundersin lupaa. Kävi 
kuitenkin niin, että tri James McDonald ( 1971), 

tuo Arizonan Yliopiston meteorologi ja G. Fullerin 
mukaan ufotutkijana "elävä lasersäde", sai Key- 
hoelta tiedon muistiosta, joten Saunders ja Levine 
katsoivat parhaaksi antaa siitä täydellisen kopion 
McDonaldille. Eräässä Robert Low'lle osoittamas- % 
saan ja Condonin tutkimusperiaatteita ankarasti 
kritisoivassa kirjeessään McDonald viittasi mai¬ 
nittuun muistioon siteeraten osan yo. lainauksesta. 

Saundersin ja Levinen näin paljastunut "juonittelu" 
johti siihen, että Condon erotti heidät 8.2.1968, 
syynä epäpätevyys. Parin viikon kuluttua komitean 
hallinnollinen sihteeri Mary Luise Armstrong jätti 




Condonille erokirjeensä. Kirje on kokonaisuudessaan 
julkaistu Hynekin kirjassa (2) ja on tutustumisen 
arvoinen kappale tieteellisen tutkimuksen historiaa. 

Saundersin kirja sisältää luonnollisesti useita 
ufotutkimuksen kenttätyötä kokeneen miehen varteen 
otettavia ajatuksia tulevan työn varalle - esim. 
merkitsevyyden (remarkabi1ity)käsitteen käyttö - 
mutta ennenkaikkea se on syvästi inhimillinen ku¬ 
vaus epätavallisen tutkimussaran mukanaan tuomis¬ 
ta vaikeuksista. Saunders ei silti jää tunnelmoi¬ 
maan, hän luottaa määrätietoisen tieteellisen työs¬ 
kentelyn tehoon. 

P. Teerikorpi 


(1) : Scientific Study of Unidentified Flying 

Objects. New York: Bantam, 1969 

(2) : J. Allen Hynfck: The UFO Experience. 

Chicago: Henry Regnery Comapny, 1972 

Uudenmaan Sanomat 
16.11.1972 

KÄKSr OUTOSI 
KETTÄ, UFOA, 
Sköldvikin öisellä ^taavaä^lfl 
taissayönä. Ainakin kolirie- 
kymmentä jalostamon pre- 
•cssialueen miestä, seitse¬ 
män satomamiestä, viisi säi. 
ttönlueen miestä ja muuta¬ 
ma ykkös- ja kakkosohjaa- 
mon mies panee vaikka 
päänsä pantiksi, että nain 
ali. 

Kaksi soikeata kananmunan, 
aiköistä esinettä liikkui hiljaa 


hyvin karkealla ilmestyen tai¬ 
vaalle Joskus kello kahden Jäl¬ 
keen ja häipyen sitten noin. 
klo kolmen jälkeen hitaaatt 
Itiin päin. 

Miehet kertovat, että esineet 
olivat punaisia. Nejilkkulvai 
hiljaa mennen välillä kauem¬ 
maksi toisistaan ja tullen valli, 
lä lähemmäksi. Ainakin viisi¬ 
kymmentä miestä seurasi nii¬ 
den liikettä ja päätti lopettaa 
naureskelemisensa Ufo-jutuille, 
kun lautaset viimein hitaasti 
lähtivät Itään Päin. 


TELEPORTOIDUN MIEHEN TAPAUS 


Referoin tässä Gordon Creightonin artikkelia An— 
other Teleportation and its Sequel (FSR, voi. 17 
njo 5, 1972), missä katsastetaan erään "kaksisa- 
taaviisikymmentä kilometriä elämästään kadottaneen 
miehen tapausta”. Tämä mies oli kuulemma siirty¬ 
nyt jonkin tuntemattoman voiman viemänä 250 kilo¬ 
metrin matkan. Tultuaan tajuihinsa mies huomasi 
olevansa tuntemattomassa paikassa tuntemattoman 
joen lähistöllä, (itse teossa mies oli siirretty 
Paranaiba -joen tuntumaan Itumbiaraan, joka si¬ 
jaitsee Keski-Brasi1iässä. ) 

Brasilialainen sanomalehti Folha de Goiaz otti teh¬ 
täväkseen tämän teleportaatiotapauksen juurien löy¬ 
tämisen. Lehden kaksi reportteria Churchil ja 
Soares saivat selville, että tämä teleportoitu mies 
oli 25 vuotias lukutaidoton maanviljelijä Adelino 
Roque. He eivät kuitenkaan tavoittaneet häntä. 
Adelinon omaiset antoivat tietää, että Adelino oli 
erittäin järkyttynyt kokemastaan ja sen tien kadon¬ 
nut. 

Adelinon sanotaan olleen erinomaisessa kunnossa tä¬ 
män oudon tapahtuman sattuessa, hän valitti aino¬ 
astaan hammassärkyä. Sunnuntaina huhtikuun 20. 1969 
Adelino oli käymässä Itaicussa setänsä luona; Ade¬ 
lino oli kertonut sedälleen hammassärystään ja lisän¬ 
nyt, ettei ollut saanut hammaslääkäriä, olihan sun¬ 
nuntai. 

Adelino oli sen myötä sitten matkaamassa Eazenda 
Serrandinhoon, lähellä Itaicua sijaitsevalle maa¬ 
tilalle, missä hän työskenteli. (Tapahtuman näissä 

yksityiskohdissa näyttää olevan jonkin verran epä¬ 
selvyyksiä, ) Oli miten oli, ollessaan noin 2 kilo¬ 
metrin päässä Itaicusta Adelinon kerrotaan (sedän 
raportin mukaan) nähneen taivaalla valon, joka il¬ 
meisesti liikkui samaan suuntaan kuin hänkin. Aluk¬ 
si Adelino ei kiinnittänyt siihen sen kummempaa 
huomiota. Mutta pysähtyessään juottamaan hevostaan 
Alelino havaitsi, miten valo lähestyi saaden hevo¬ 
sen pelästymään. Adelinon onnistui kuitenkin rauhoit¬ 
taa hevonen, mutta ratsastettuaan kappaleen matkaa 
Adelinosta alkoi tuntua kuin tuo taivaalla oleva kyl- 
mäntuntuinen valo saisi hänet hypnoottiseen tilaan. 
Adelino oli kohta miltei turta, hän pystyi tuskin 
näkemään mitään, mutta hän ratsasti edelleen. Kohta 
kuitenkin toinen valonsäde osui hänen rintakehäänsä, 
se poltti. Adelino oli näkevinään oudon hohteen, 
joka laskeutui hänen päänsä yläpuolelle lamauttaen 
hänet täysin. Adelino tunsi, miten häntä vedettiin, 
ensin hitaasti, sitten yhä kiihtyvämmällä temmo 11a. 
Tämän jälkeen hän kadotti tajuntansa. Vasta seuraa- 
va na aamuna hän "heräsi", havaitsi olevansa tun¬ 
temattomassa paikassa tuntemattoman joen rannalla. 
Adelino oli hämmentynyt ja peloissaan, hevonen oli 
tiessään eikä hänellä ollut vähäisintäkään muisti¬ 
kuvaa siitä, mitä oli tapahtunut. 

Myöhemmin hän sai kyydin, kuskikin oli ilmeisesti 
pannut merkille Adelinon houreenomaisen käyttäyty¬ 
misen. Kadonnut hevonen "löytyi" kotipihalta sa¬ 
tuloituna ja hyväkuntoisena, mutta tuo eläin oli 
selvästi vieläkin peloissaan. Nähtyään hevosen il¬ 
man ratsastajaa omaiset arvelivat, että Adelino 
oli ryöstetty tai murhattu. 

Iltapäivällä Adelino palasi kotiinsa, hän oli tyy¬ 
ten sekaisin. Adelinon isä kertoi, että Adelinon 
silmät olivat täysin muuttuneet, niissä oli hullun- 
sekainen kiilto. Ja Adelinon iho oli muuttunut ko¬ 
konaan punaiseksi. Ylipäänsä hänen piirteensä oli¬ 
vat omituisella tavalla vääristyneet. Yhtäkkiä kui¬ 
tenkin hänen ihonvärinsä ja ulkomuotonsa palautui¬ 

vat ennalleen, mutta vain hetkeksi - - . 

Adelino oli muuttunut, hän oli väsynyt, tasapai¬ 
noton! ennen hän oli ollut kova työntekijä, nyt 
hän ei tuntenut kiinnostusta mihinkään. 

Adelinon isä kertoi, että Alelino oli lukutaidoton, 
hänen kulttuuririentonsa rajoittuivat jalkapalloon 
ja musiikin kuuntelemiseen radiosta. Isä ei usko¬ 
nut, että poika olisi voinut keksiä moisen tarinan. 

Ja Adelinon vaimo tuskin enää tunsi miestään, niin 
paljon Adelino oli muuttunut ulkonaisesti. Oli il¬ 
meistä, ettei Adelino kertonut kokemastaan vaimol¬ 
leen. 

Aikaisemmin mainitsemani kaksi reportteria saivat 
lisäksi kuulla, että Adelino oli tuona paluupäivänä 
elehtinyt kiivaasti setänsä talon edustalla ja huu¬ 
tanut: "Älä anna tuon valon viedä minua taas. Jätä 
lamppu palamaan että kuka vie minua mukanaan. Se 
tulee lähemmäksi. Voi, älä annan sen taas viedä 
minua." 

Adelino katosi taas tämän jälkeen yhdessä 16 vuoti¬ 
aan veljensä tyttären kanssa. Huhuiltiin, että hei¬ 
dän välillään olisi ollut jotakin intiimiä. Omai¬ 
set kuitenkin antoivat ymmärtää, että tuo juoru 
oli katteeton, Adelino oli hyvä aviomies. Nuo re¬ 
portterit saivat lisäksi tietää, että Brasilian 
ilmavoimatkin oli kiinnostunut tapauksesta. Itaicun 
poliisi puolestaan arveli, että Adelino oli keksi¬ 
nyt koko "lentolautasjuttunsa". Adelinon setä puo¬ 
lestaan antoi selvästi ymmärtää, että jotakin selit¬ 
tämätöntä oli Adelinolle tapahtunut tuolla matkalla. 
(Adel inon ja hänen setänsä välit olivat ilmeisen lä¬ 
heiset ja luottamukselliset.) 

Adelinon teleportaation jälkisato on vähintäinkin 
yhtä arvoituksellinen. Adelinon omaiset Alcino 
Francisco Raimundo ja hänen vaimonsa kertoivat, et¬ 
tä Adelino oli yhtäkkiä ilmestynyt toukokuun kahden¬ 
tenatoista päivänä klo viiden aikaan aamulla kolkut¬ 
tamaan heidän ovelleen huutaen, että hän haluaa kuol- 

la Raimundon käsivarsille. He avasivat oven, Ade- 
lino .ja hänen veljensä tytär työntyivät sisään. Ade- 
lino kuoli siinä älmänräpäyksessä, tytön tila oli 
kriittinen, hänet toimitettiin mitä pikimmin sai- 
sairaalaan, missä hän myöhemmin kuoli. 

Adelinon kuolinsyy jäi f, tuntemattomaksi M . Huhuil¬ 
tiin, että Adelino ja tyttö olivat nauttineet jota¬ 
kin myrkkyä. Adelino haudattiin samana päivänä, 
mutta kohta viranomaiset pyysivät lupaa haudan 
avaamiseen. 

Mitä on tämän jälkeen tapahtunut, siitä ei tässä yh¬ 
teydessä kerrota. Oli miten oli, lukija lienee 
pannut merkille tässä teleportoidun miehen tapauk¬ 
sessa tiettyjä yhteisiä piirteitä joittenkin muit¬ 
ten tapausten kanssa. Viittaan vain Morro do Vin- 
temin ja Antonio Villas Boasin tapauksiin. Niinpä, 
mietteet ovat taas saaneet purtavaa, mutta miet¬ 
teet eivät saa mennä, ne eivät ilmeisesti ole vielä 
tehneet tehtäväänsä - - • 

(Kääntänyt, referoinut ja lievästi kommentoinut Rai¬ 
mo Heiskanen.) 

★ 


POIMINTOJA VIMANAN LEHDILTÄ 

f, Sanskritinkielinen sana virnana, palinkielessä 
vimanam, tarkoittaa: mitata tai kulkea jokin 
matka, taivaan vaunu, lentävä vaunu, joka kul¬ 
jettaa itse itseään ja kulkee itsestään, len¬ 
tävä palatsi.” l/67 s.8 

"Michel sanookin: 'Ufologiassa on tapana aja¬ 
tella kaikkea ja olla uskomatta mihinkään 1 •" 
3-4/67 s.3 


"Kuten jokainen tietää, trooppinen metsä ei ole 
koskaan hiljainen. Monet hyönteiset, etenkin 
heinäsirkat pitävät Brasilian viidakossa yllä 
suunnatonta melua jopa vuorokauden pimeinä het¬ 
kinä. Mutta nyt kaikki äänet olivat hiljenty¬ 
neet lyhyeksi ajaksi, ei kuulunut heinäsirkan 
eikä minkään muun hyönteisen ääntä." l/68 s.10 

"Osoittautuupa koko UFO-ilmiössä piilevä tieteel¬ 
linen todellisuus fysikaaliseksi tai psykologi¬ 
seksi - tai jopa tähän mennessä tuntemattomaksi 
ilmiöksi - se on joka tapauksessa haaste tieteel- 
le." 1/68 s.25 

"Sanoin pojille: 'Se täisikin olla lentokone' ja 
astelin hämmentynein ajatuksin alakerran kotiini." 
2/68 s.14 

"Todennäköisesti myös Coloradon Yliopiston tutki¬ 
muksissa käytetään tilastollisia menettelytapoja." 
2/68 s.20 

" . . . Condonin raportissa ei . . . statistisia 
analyysejä mainita lainkaan ..." 4/72 s.12 

"• • • gynekologi esti häntä lähtemästä sanoen: 

'Älä juokse pois. Jäädään kaikki katsomaan, mitä 
tuo laite aikoo tehdä. 1 " 2/69 s.23 

"Sen jälkeen mitä pallosalamista tiedetään ei lie¬ 
ne epäilystä siitä, etteivätkö useat ufo-ilmoituk¬ 
set olisi saaneet alkuaan näiden erikoisten ilmi¬ 
öiden ansiosta." 4/69 s.22 

"En voi sanoa muuta, kuin että tämä kokemus on 
ollut yhtä reaalinen kuin kaikki muukin, minkä 
olen elämässäni kokenut." 3 - 4/70 s. 5 

"Entä sitten? " 3 - 4/70 s.11 

"Maapallon biologia on meille toistaiseksi ainoa 
biologia." 3 - 4/70 s.20 








"• • • pikemminkin älyllinen harjoitustehtävä 
kuin elämänkulkumme ratkaiseva suurtapahtuma." 

3 - 4/70 s.21 

"Tiskivesi. Siinäpä sana, jolla on kaikua." l/71 s. 

"Me ei voitu tulla sinne, koska Töölössä on 
niin paljon koiria." 2/71 s.13 

"Näet nojatuolifilosofi ei voi muuta kuin kiik- 
kua . . . " 3/71 s. 4 

"Häiriintymättöminä ja levollisina tosiasioiden 
suorat viivat piirtyvät taivaan rannalle." 3/71 s.6 

" • • • Hynek esittää oman arvionsa tilanteesta: 

1 • • • • uskon nimittäin, että ihmiskunta saat¬ 
taa olla suurimman seikkailunsa edessä sitten 
sen hetken, jolloin kasvava ihmisäly suuntautui 
ulos avaruuteen sitä tutkiakseen*. ** 2/68 s.9 


* 

